open-index/open-wikipedia-markdown huggingface dataset:
Pastel-krema

**Pastel-krema** gozogintzan tartak edo pastelak betetzeko erabiltzen natilla lodia da. Osagaiak: arrautzak, esnea, irina eta azukrea. Aukerakoak: kanela, banilla, limoia, laranja eta abar.

## Osagaiak 
* 1/2 litro bat esne
* 2-3 arrautza
* 125 gr azukre
* 75 gr irin
* Kanela-zotza
* Limoia
* Laranja

## Prestaketa 
# Egosi esnea limoi edota laranja birrinduarekin eta kanela-zotzarekin edo bainilarekin
# Nahastu arrautzak, irina eta bainila (edo kanela-zotza) esne hotz apur batekin
# Esnea irakitean bota aurreko nahastura.
# Gutxitu sua eta eragin hagatxoari nahastura loditu arte

## Ikus,Gainera 
* Sagar-tarta

## Kanpo estekak 
*  Gastronomia vasca webgunea
Mieltxo Saralegi

**Mieltxo Saralegi Arribillaga** (Leitza, Nafarroa, 1968ko otsailaren 2a) Euskal Herriko harri-jasotzailerik ezagunenetarikoa da. Gaur egun, berea da munduko harri altxaketa errekorra bi eskuekin, 2001eko apirilaren 28an 329 kilogramoko harria jaso baitzuen.

## Bizitza 
182 zentimetroko luzera du eta 132 kiloko pisua. Baserri mundutik dator. Bere aita Estebanek aizkoraren munduarekiko zaletasuna igorri zien sei seme-alabei (Gabriel, Natxi, Marbi, Esteban, Kristina eta Mieltxo). Anai-arrebetan gazteenak, Mieltxok, fisiko pribilejiatua zuen txikitatik eta agian horregatik harriari gehiago zuzendu zuen aitak. Leitzako Udal Kiroldegian lan egiten du eta Saralegi Anaiak Herri Kirolak enpresaren erakusketen sorkuntzaren arduraduna da. Iruñako Jolaskide Kiroldegian ere aritu izan da kirol monitore lanetan.

Mieltxo Edurne Nagorerekin ezkonduta dago, Txomin Nagore futbolariaren eta Jorge Nagore pilotariaren arrebarekin. Ehiza da bere zaletasunik handiena, horregatik asteburuetan ahal duen guztietan bere eskopeta hartzen du. Mieltxoren beste zaletasunen bat Leitzako familiaren baserria da, herriaren kanpoaldean kokatua. Han, ardi latxa, antzara eta idi kopuru ederra daukate. Abere hauek erakustetarako erabiltzen dituzte Iruña, Donostia edo beste hiri batzuetan.

## Markak 
## Erreferentziak
Alan Stivell

**Alan Stivell**, jaiotzez **Alan Cochevelou** (Riom, Auvernia, 1944ko urtarrilaren 6a) bretainiar musikaria da.

Okzitanian jaio zen, bretainiar jatorriko familia batean, eta Parisen igaro zuen gaztaroa. Bertan hasi zen bretainiera ikasten, familiaren jatorriak eraginda.

Bretainieraz gain, frantsesez eta ingelesez ere kantatzen du, baita beste hizkuntza zeltetan ere (irlanderaz, Eskoziako gaeleraz, galeseraz, kornubieraz). Halaber, harpa joletzat nabarmendu izan da. Dan Ar Braz bretainiarra eta beste herrialde batzuetako hainbat musikarirekin batera, *Héritage des Celtes* diskoa plazaratu zuten.

## Diskografia 
* 1964: *Telenn Geltiek* (Harpa zelta)
* 1970: *Reflets*
* 1972: *Renaissance de la Harpe Celtique* eta ''À l'Olympia* (kontzertua)
* 1973: *Chemins de Terre*
* 1974: *E Langonned*
* 1975: *E Dulenn* (Dublinen zuzenean)
* 1976: *Trema'n Inis - Vers l'Île*
* 1977: *Before landing / Raok Dilestra - Avant d'Accoster*
* 1978: *Un dewezh 'barzh 'gêr - Journée à la maison*
* 1979: *International tour - Tro ar Bed* (kontzertua)
* 1980: *Symphonie Celtique - Tir na nOg*
* 1981: *Terre des vivants - Bed an dud vew*
* 1983: *Légend(e) - Mojenn -*
* 1985: *Harpes du nouvel âge*
* 1991: *The Mist of Avalon*
* 1993: *Again*
* 1995: *Brian Boru*
* 1998: *1 Douar*
* 2000: *Back to Breizh*
* 2002: *Au-delà des mots - En tu-hont d'ar c'homzoù - Beyond words*
* 2006: *Explore*
* 2009: *Emerald*
* 2015: *AMzer - seasons*
* 2018: *Human~Kelt*

### Parisen egindako kontzertuak 
* 1999: *Bretagnes à Bercy*
* 2003: *Nuit Celtique II au Stade de France*
* 2013: *40th Anniversary Olympia 2012*

## Ikus, gainera 
* Folk musika

## Kanpo loturak 
*  Alan Stivellen webgunea
* Alan Stivell-en bloga
* Harpographie
* Alan Stivell *Tri Martolod'' bretainiar herri kanta kantatzen
Apatamonasterio

**Apatamonasterio** elizatea Atxondo udalerriko auzo nagusia da 1962tik, Bizkaiko Durangaldea eskualdean dagoena. Bertan dago udaletxea.

Atxondo osatzen duten beste elizateekin bat egin arte (Arratzola eta Axpe-Martzaa) udalerri independientea zen, eta Batzar Nagusietan jezarlekua eta boto zeukan.

## Kokapena eta komunikabideak 
Udaletxea zegoen hirigunea Durango eta Elorrio biltzen dituen errepidearen alboa dago. Bazeukan trenbidea, baina XX mendeko 70etako hamarkadan desagertu zen.

## Historia 
Apatamonasterio izenak "abadeen monasterioa" esan nahi du, eta hau aukeratu zen hemen sortutakoa eta Etxebarrian zegoena bereizteko.

Ahaide Nagusien gerretan oinaztarren alde egin zuen. Durangaldeko Merinaldeko kidea zen aldetik, 10. jarleku eta boto zeuzkan Gerediagan, eta fiel batek zuzendua zen.

1857 arte ez zuen parrokiarik izan, eliza Abadiñokoaren menpe egon zen lehen eta Done Agustinekora geroago.

### Ekonomia 
Historikoki, elizateko ekonomia nekazaritzarekin lotua egon da.

## Jaiak eta ospakizunak 
Apatamonasterioko jaiak ekainaren 29an ospatzen dira San Pedroren omenez.

## Argazki galeria 

Fitxategi:Apatamonasterioko plaza eta frontoia (Atxondo) Bizkaia.jpg|Plaza eta frontoia
Fitxategi:Atxondoko Herri Eskola, Apatamonasterion (Bizkaia).jpg|Atxondoko Herri Eskola, Apatamonasterion
Fitxategi:San Pedro eliza, Apatamonasterio (Atxondo) Bizkaia.jpg|San Pedro eliza

## Ikus, gainera 
* Atxondo

## Kanpo estekak 
*  Apatamonasterio 1842tik aurrerako erroldetan udalerrietako datuak jasotzen dituen webgunean.
Arratzola

**Arratzola** (azentua bigarren silaban) Atxondo herriko auzoa da gaur egun. Hala ere, 1962. urtera arte herri independente gisa funtzionatu zuen. Urte horretan Apatamonasterio eta Axpe-Martzaa herriekin bat egin eta Atxondo sortu zuten.

Arratzola Anboto mendiaren magalean dago kokatua, eta bertan jaio da izen bereko erreka, aurrerago Ibaizabal sortuko duena Zumelegirekin batera.

Arratzolatik gertu, XX. mendera arte funtzionatu izan dute burdin eta berun meatze batzuk. Horiek garraiatzeko trenbide bat zegoen, Durango-Elorrio burdinbideko adar bat zena. 1990eko hamarkadan trenbide hori eraldatu eta bide berde bat eratu dute.

thumb|erdian|300px|Ikuspegi orokorra

## Jaiak eta ospakizunak 
Arratzolako jaiak Andre Mariaren Jasokundearen omenez egiten dira, abuztuaren 15aren inguruan.

## Argazki galeria 

Fitxategi:San Migel eliza, Arratzola (Atxondo) Bizkaia.jpg|San Migel eliza
Fitxategi:Arratzolako plaza (Atxondo) Bizkaia.jpg|Plaza

## Ikus, gainera 
* Atxondo

## Kanpo estekak 
*  Arratzola 1842tik aurrerako erroldetan udalerrietako datuak jasotzen dituen webgunean.
Michael Rasmussen

**Michael Rasmussen** (Holbæk, Danimarka 1974ko ekainaren 1a- ) daniar txirrindulari ohia da. Txirrindulari profesionaletan pasa baino lehen Mountain Bike lasterketetan parte hartzen zuen.

2002an debutatu zuen profesionaletan CSC-Tiscali (2002) Rabobank (2003)taldean parte hartu baino lehenago.

2007ko Frantziako Tourrean liderra zelarik, hiru minutuko abantailarekin eta amaitzeko lau etapa falta zirenean, bere taldeak eskatu zion lasterketa uzteko, positiboa eman ondoren. Arrazoiak gezurrak esan zituelako eta taldearen araudia hautsi zuela argudiatuta. Rabobank taldearen arabera, Rasmussenek ekainean Mexikon zegoela esan zien, baina gerora Italian egon zela jakin zuen taldeak. Tarte horretan, Rasmussenek ez zituen Danimarkako Txirrindularitza Federazioak egin beharreko dopinaren kontrako kontrol bi pasa.

## Palmaresa 
**2001**
* 2. Kroaziako Itzulian
**2002**
* Burgosko Itzuliko etapa bat
* 3. Emiliako Giroan
* 4. Friuliko Giroan
* 5. Venetoko Giroan
* 7. Agostoni Kopan
* 7. Udaberriko Klasikoan
* 9. Japoniako Kopan
**2003**
* 7. Espainiako Vueltan eta etapa bat
* 7. Euskal Herriko Itzulian
* 7. Setmana Catalanan
* 9. Donostia Klasikoan
**2004**
* 7. Dauphiné Libérén eta etapa bat
**2005**
* 6. Frantziako Tourrean, Mendiko sailkapena 20px eta etapa bat 
**2006**
* Frantziako Tourreko Mendiko sailkapena 20px eta etapa bat 
**2007**
* Frantziako Tourreko bi etapa
**2011**
* 2. Serbiako Itzulian eta etapa bat 
* 4. Norvegiako Tourrean
* 4. Brixia Tourrean

## Taldeak 
## Erreferentziak 
## Kanpo estekak
Lastur

**Lastur** Debako auzo bat da, Itziar herrigunekoa, hainbat baserrik osatua. Haranaren erdialdean jatetxea dago, pilotalekua, San Nikolasi eskainitako baseliza, bi errota (aurretiaz burdinolak izandakoak), landetxeak eta aterpetxe bat.

Lastur Behea gutxi gorabehera itsas-mailaren gainetik 75 metrora dagoen sakana da.

## Azpiguneak 
* San Nikolas plaza.
* Lastur Goia: 64 biztanle.
* Lastur Behea: 32 biz.

## Geografia 
Lastur Izarraitz mendilerroaren bihotzean dago, mendi eta haranez inguratuta, nahiz eta itsasotik oso gertu egon. Natur eta kultur ondare handia duen harana da Lastur.

## Demografia 
## Ekonomia 
thumb|px 300|ezkerrera|Betizu gorri bat Lasturreko zezen beltz batekin
Haranaren ekonomia abeltzaintzan du oinarri. Horien artean, oso famatuak dira Lasturko zezenak.

Lasturko zezen-plaza Euskal Herriko zaharrenetarikoa da. Gaur egun, astebururo erabiltzen da, bigantxak ateraz. Horrez gain, auzoko jaietan (San Nikolas, irailaren 10a) ere erabiltzen da.

### Lasturko zezenak 
Garai batean betizu arrazako abereak erabiltzen omen ziren bertan, baina urtekin bertako betizuak kanpoko zezenekin nahastuz joan ziren tamainaz handiagoak ziren abereak lortzeko. Horregatik duela hainbat hamarkadetan esaten zen Lasturko zezenak beltzak zirela, nahasketa honen ondorioz. Egun berriz antzineko betizu arrazako behiak berreskuratzeko lanean ari dira bertako zenbait abeltzain.
thumb|300x300px|Errota

## Auzotar ospetsuak 
* Faustino Azpiazu *Sakabi* (1916-1995), trikitilaria.
* Josune Arakistain trikitilaria.

## Erreferentziak 
## Kanpo estekak
Huécija

**Huécija** Almeríako probintziako (Andaluzia-Espainia) udalerri bat da, Almeriako Alpujarra eskualdean kokatua. 2009an 539 biztanle zituen. Almeríako hiriburutik 33 kilometrora dago.

## Geografia 
thumb|ezkerrera|Uraren sakana.
Haren azaleko hedadura 19&nbsp;km tarik zaie hego aurpegiagatik hedatzen den Sierra De Gádor-etik, hurbildu bere burua arte gailurrei, gabeen orografia bat ematen dion, sakanak ugari izan, Mamaica-ren edo Uraren sakana.

### Mugak 
Ondorengo udalerriak ditu mugakide:
* Iparraldean Íllar eta Bentarique
* Ekialdean Alicún eta Terque
* Hegoaldean Terque
* Mendebaldean Íllar.

## Demografia 
## Udal gobernua 
### Hauteskundeak 
thumb|ezkerrera|Huécijako udaletxea.
Huécijako alkatea Juan José Ramírez Andrés da, PSOE. 2007ko maiatzeko hauteskundeetan PSOE izan zen bozkatuena, guztira lau zinegotzi eskuratuz, PPk iru zinegotzi lortu zituen.

### Huécijako alkateak 
Azken legegintzaldietan Huécijaek izandako alkateak honakoak izan dira:

## Ondasun nabarmenak 
thumb|eskuinera|200px|Agustindarren komentua
* **Agustindarren komentua**
* **Deikundearen eliza**
* **Gurutzearen ermita**
* **Marchena gaztelua**

## Kanpo estekak 
*  Huécija - Huécijako Udalaren webgune ofiziala]
*  Huécija - Andaluziako Juntaren informazioa
*  Huécija - Almeríako Probintzia Aldundiaren webgunea
Bachicabo (mendia)

**Bachicabo** mendia Artzena mendilerroko mendi nagusia da. 1201 metroko garaiera du. Mendi hau Arabako hego-mendebaldean dago, Gaubeako udalerrian, Burgosko mugatik gertu.

Igozteko abiapuntu ohikoenak Barrio eta Bachicabo herriak dira.

thumb|erdian|400px|Bachicabo mendia, ezkerrean

## Ikus, gainera 
* Arabako mendiak

## Erreferentziak 
## Kanpo estekak 
* Bachicabo *luberri.net* webgunean
Fraideburu

**Fraideburu** edo **Fraileburu** mendia (gaztelaniaz *Pico del fraile*) Gorobel mendilerroan (gaztelaniaz Sálvada) dago. 853 metroko garaiera du. Tertanga (Arrastaria Harana, gaur egun Amurrio udalerriaren barruan) herritik gora dago.

Igotzeko leku arruntena Urduña da. Dena den, Fraideburura heltzeko beharrezkoa da eskalada egitea. Mendi honetara igo zen lehen pertsona Ángel Sopeña Orueta izan zen, 1924. urtean.

## Kanpo estekak
Nafarkorta

**Nafarkorta** mendia Araban dago, Amurrion. Gorbeiako mendilerroan dago kokatua eta 1014 metroko garaiera du.

Nafarkorta mendira igotzeko biderik nagusia Baranbiotik irteten da, Garraztatxu baseliza igaroz. Ziorragatik ere igo daiteke.

## Erreferentziak
## Kanpo estekak 
* Nafakorta, *http://www.euskal-herria.org/*.
Oriol

**Oriol** edo **Orixol** Arabako mendi bat da, Aramaioko harana gobernatzen duena, Arangioko mendilerroaren garaietatik. 1.128 metroko garaiera du, eta Anbototik gertu dago, haren hegoaldean kokaturik. Hainbat bide daude Aramaiotik mendi honetara igotzeko. Urkiolatik ere igo daiteke.

## Izena 
Mendi haren euskal izentzat zenbaitetan *Orixol* edo *Orisol* ere azaltzen diren arren, dokumentazioak argi erakusten du mendi ezagun haren izena *Oriol* dela. Euskaraz *-io-* hiatoan kontsonante bat tartekatzea mendebaldeko zenbait hizkeretan oso fenomeno bizia da, eta ahoz esan arren, ez da inola ere idatzi behar (*Urkixola, Ixurreta, Mendixola*...).

## Erreferentziak 
## Ikus, gainera 
* Arabako mendiak
* Urkiolako natura parkea

## Kanpo estekak
Txarlazo

**Txarlazo** mendia Gorobel mendilerroan (gaztelaniaz, *Sálvada*) dago.

927 metroko garaiera du. Araba, Bizkaia eta Burgosen artean egiten du muga. Arrastaria harana gobernatzen du mendi honek.

Mendi honen tontorrean **Antiguako Andra Maria**ri eskainitako baseliza dago.

## Abiapuntuak 
Hiru bide nagusi daude hona heltzeko: Urduñatik, Tertangatik edo Urduñako mendatetik.

## Ikus, gainera 
* Bizkaiko mendiak
* Arabako mendiak

## Kanpo estekak
Errepublika (Platon)

[thumb|[Platonen *Errepublika* liburuaren zatia. Papiro Oxirrinkon, Egipton, aurkitu zuten.]]
***Errepublika*** edo ***Politeia*** (grezieraz Πολιτεία, *politeia*, "hiria") Platonen lanik ezagunena eta esanguratsuena da, bere filosofia osatzen duten ideien bilduma.

Sokrates eta ikasle edo ahaideak bezalako beste pertsonaien arteko elkarrizketen bidez idatzia, hamar liburutan egituratzen da. Liburuen arteko trantsizioak ez du, ordea, gaiaren aldaketa ekartzen. Liburu honetan, Platonek Estatu perfektua izateko zein izango litzateken bere antolaketa eta filosofia onena eztabaidatzen du. Egilearen ideia gakoak honakoak dira: Estatuaren defentsarako gudarien hezkuntzaren garrantzia, justizia gauzatzeko behar morala eta azkenik, errepublika dela Estatu mota onenaren aldarrikapena.

Dirudienez, I. liburua beste guztiak baino lehenago idatzia izan zen, K.a. 395 inguruan. II., III. eta IV. liburuak K.a. 390. urtean idatzi ziren, Platonek Siziliara egindako lehen bidaia baino lehen. V. tik X.rako liburuak askoz geroago idatzi ziren.

## Pasarteak 
### Ongiaren ideia 
### Legea eta zoriontasuna 
Pasarte berberaren 3 itzulpen:

## Erreferentziak 
## Bibliografia 
* Agirre, Javier (2008): "Platon" in Agustin Arrieta (et al.): *Filosofiaren historia*, Donostia, Elkar. 
* Aintziart, Piarres (2004): "Helendarren Filosofia (II): Platon eta Aristoteles" in Joxe Azurmendi (et al.): *Filosofiako Gida*, Bilbo, UEU. 
* Azurmendi, Joxe (2011): "Filosofia eta poesia: Platon eta Homero, Heidegger eta Hölderlin" in Joxe Azurmendi (arg.): *Filosofia eta poesia*, Andoain, Jakin. 

## Ikus, gainera 
* Haitzuloaren mitoa

## Kanpo estekak 
* *Politeia* EHUren webguneko *Klasikoak* bilduman.
*  Platón. *La República*. (Deskargatzeko pdf.)
*  Platon. *La République*. (Deskargatzeko pdf.)
Herero

**Hereroa** bantu taldeko herria da, gaur egun 250.000 kide dituena. Gehienak Namibian bizi dira, eta gainerakoak Botswanan eta Angolan. Hereroera hizkuntzaz gain, Angolakoek portugesez badakite; Botswana eta Namibiakoek, ingelesez; eta Namibiakoek, afrikaansez ere bai.

## Historia 
XVII. eta XVIII. mendeetan, hereroak ekialdetik egungo Namibiara migratu eta han abeltzain finkatu ziren. XIX. mendearen hasieran, Hegoafrikako nama herria —jadanik su-armak zituzten— haien lurraldeetan sartu ziren, merkatari zuriek eta misiolari alemaniarrek jarraituta. Hasiera batean, namak hereroak mugiarazten hasi ziren, baina geroago, bi herriak elkartu ziren.

XIX. mendearen amaieran, lehen kolono europarrak lurralde horretan sartzen eta finkatzen hasi ziren. Damaraland batik bat, kolono alemaniarrek hereroen lurrak lortu zituzten, baserriak eraiki nahian. Hori guztia alemaniar aginte koloniala izan zen. Hego-mendebaldeko Alemaniar Afrika izenpean kolonia bilakatu zen lurralde hori.

Handik gutxira, kolono alemaniarren eta abeltzain hereroen arteko liskarrak hasi ziren, batik bat ura eta lurra hartzeko eskubideen gainean, baita jatorrizko populazioaren diskriminazioarengatik ere. Azkenean, 1904an, hereroak eta namak matxinatu ziren (Hereroen Gerrak). Nahiz eta hasieran arrakasta izan, Alemaniar Inperioak 15.000 gizonekin Lothar von Trotha buru zuen armada bidali zuen. Matxinada itzali zen, baina horren ondorioz 25.000 eta 100.000 herero artean (65.000 ziurrenik), 10.000 bat nama eta 1.749 alemaniar hil ziren. Triskantzaren mendeurrenean, Heidemarie Wieczorek-Zeul Alemaniako Garapen eta Kooperazio ministroak barka zitzaten eskatu zien, alemaniarren izenean.

## Erreferentziak 
## Kanpo estekak
Namibiako historia

eskuinera|200px|thumb|Antzinako San edo Boskimanoen labar artea
**Namibiako historia** oso luzea da, gizakiak (san herria) hor duela ia 30.000 urte bizi baitira. Hala ere, estatu moderno gisa, historia laburra du, Hegoafrikak herrialderean gaineko kontrola 1989an baino ez baitzuen utzi.

Boskimanoen (Namibiako lehen biztanleak) aitzinekoek labar-pinturak egiten zituzten K. a. 26.000an, Afrikako antzinakoenak. Mendeetan zehar migrazio ugari egon ziren, hasieran khoisan etniakoak eta gero bantu etniakoak (gaur egungo biztanleriaren gehiengoa).
Namibian oinak jarri zituzten lehen europarrak portugaldarrak izan ziren XVI. mendean, baina Namib eta Kalahari basamortuak hesi handiak bihurtu ziren europarren esplorazio eta kolonizaziorako. XIX. mendean ingeles eta alemaniarrak lekutzen hasi ziren Namibian, eta azkenik 1884an alemaniar kolonia bilakatu zen. 1904an hereroak, bantu herri bat, alemaniarren aurka altxatu ziren. Hereroak sarraskituak izan ziren, lehen Waterbergeko guduan eta gero kontzentrazio-zelaietan. Hereroak, gerraren aurretik 80.000 inguru zirenak, 1911n 15.000 baino ez ziren: XX. mendeko lehen genozidioa izan zen.

1915ean, Lehen Mundu Gerran, hegoafrikarrek Namibia hartu zuten, eta 1920an Nazioen Elkarteak Hegoafrikari agindu bat eman zion Namibia administratzeko. Hurrengo urteetan, Hegoafrikatik etorkin zuri ugari bertaratu ziren, beltzak baztertzeko legeak indartu eta haien matxinadak oso gogor zapaldu ziren.

1946. urtean Hegoafrikak Namibiaren anexioa aldarrikatu zuen. NBEk gaitzetsi zuen, baina Hegoafrikak ez zuen NBEren agintea onartu. 1959an Windhoeken apartheid-aren aurkako manifestapen bat zapaldua izan zen eta 57 pertsona hil ziren. 1960an SWAPO (South-West African People's Organisation edo Hego-Mendebaldeko Afrikar Herriaren Erakundea) sortu zen eta 1967an hegoafrikarren aurkako gerrilla-borroka hasi zuten. 1968an NBEk Namibia izena eman zion herrialdeari (ordu arte Hego-Mendebaldeko Afrika deitzen zen). 1979an apartheida indargabetu zen. 1989 SWAPOk lehen benetako hauteskunde demokratikoak irabazi zituen eta 1990ean Namibiak independentzia lortu zuen. 1994an Namibiak Walvis Bay (Hegoafrikako barrendegia) berreskuratu zuen.

## Kanpo estekak
Albertia

**Albertia** mendia Legution dago, Arabako iparraldean. 868 metroko garaiera du. Inguruko mendien artean Jarindo dago (895 m), 1.8 km-tara.

Igotzeko bi bide nagusi daude: Landatik (ordubete) eta Legutiotik (ordu eta laurden).

Espainiako Gerra Zibilean eraso gogorrak izan ziren mendi honen inguruetan. EAE-ANVkoak eta CNT-ko anarkistak izan ziren mendi hauetan bizia utzi zuten gudari eta miliziano gehienak. Urtero-urtero uztailaren lehen igandean EAE-ANVk bere gudariei omenaldia egiten die Albertiako landetan. Halaber, honen omenez Zarauzko (Gipuzkoa) institutu eta aterpetxe batek mendi honen izena darama.

[thumb|erdian|300px|[Eusko Abertzale Ekintza|EAE-ANVko gudarien omenezko monumentua Albertian]]

## Ikus, gainera 
* Arabako mendien zerrenda
* Legutioko gudua

## Kanpo estekak 
* "Mendikat" webgunean.
Visma–Lease a Bike

**Visma–Lease a Bike** (UCI kodea: **TJV**), lehen **Rabobank** deitua, herbehereetar txirrindularitza talde profesionala da, 1984an sortutakoa, UCI WorldTeam lizentzia duena.

## 2025eko taldea 
## Kanpo estekak 
* Webgune ofiziala
Idorrokia

**Idorrokia** mendia Abodi mendilerroan dago. Iratiko basoaren goikoaldean, hain zuzen ere. 1492 metroko garaiera du.

Igotzeko leku nagusia Taplako pasabidetik da. Taplako pasabideraino Otsagi eta Iratiko Elurretako Ama baseliza lotzen duen errepidea joaten da. Hemendik igoera ordubetekoa.

## Ikus, gainera 
* Nafarroako mendien zerrenda

## Kanpo estekak 
* Idorrokia *luberri.net* webgunean
Goñiburu

**Goñiburu** mendia Abodiko mendilerroan dago, Iratiko basoaren goiko aldean. 1464 metroko garaiera du.

Igotzeko biderik arruntena Taplako pasabidetik da. Dena den, askoz interesgarriagoa da Aezkoako Hiriberritik igotzea.

## Ikus, gainera 
* Nafarroako mendien zerrenda

## Kanpo estekak 
* Goñiburu *luberri.net* webgunean

http://euskal-herria.org/node/270
Bagadigorri

**Bagadigorri** Nafarroako erdialdean dagoen mendia da. Azken urteetan tontor honen benetako izena ezagutarazi arte "Alaitz" izenez ezaguna izan da. Aldiz, Alaitz mendia kokatuta dagoen mendilerroaren izena besterik ez da.

Tebas-Muru Artederreta eta Untzue udalerrien mugan dago, biek Elortzibarreko lurrekin bat egiten duten lekutik ere oso hurbil.

## Abiapuntuak 
* Untzuetik 2 ordu eta 15 minutuko igoera.
* Gerendiaindik 2 ordu.

## Erreferentziak 
## Ikus, gainera 
* Nafarroa Garaiko mendiak
* Alaitz

## Kanpo estekak 
* Bagadigorri *luberri.net* webgunean
Hauza

**Hauza** edo **Auza** Mendebaldeko Pirinioetako mendia da, Nafarroan kokatua. Baztan (Nafarroa Garaia) eta Aldude (Nafarroa Beherea) haranak banatzen ditu eta bi herrialdeen arteko mugatik hurbil dago, baina tontorra Nafarroa Garaian dago. 1.305 metroko garaiera du.

## Izena 
Nafarroa Behereko hiztunek hasierako hasperenketarekin ahoskatzen dute izena: *Hauza*. Orobat, *Auzako kaskoa* eta *Auzako mendia* ere esaten zaio mendiari.

## Baztan-Bidasoa 
Mendi honen magalean du iturburu nagusia Baztan ibaiak, aurrerago Bidasoa izena hartuko duena.

## Abiapuntuak 
Igotzeko hainbat bide daude:
* Izpegi: biderik samurrena da.
* Beartzun: 3 ordu.
* Baigorri: 4 ordu.
* Erratzu: 3 ordu eta erdi.
* Banka: 3 ordu

## Erreferentziak 
## Ikus, gainera 
* Nafarroa Garaiko mendiak
* Nafarroa Behereko mendiak

## Kanpo estekak 
* Auza *luberri.net* webgunean
Osasunako 2006-2007 denboraldiko lehen taldeko kideak

### Atezainak 
* 1 - Juantxo ELIA Vallejo
* 13 -20px|Espainia RICARDO López Felipe
* 26 -20px|Panama Jaime PENEDO

### Atzelariak 
* 2 -20px|Espainia José IZQUIERDO Martínez
* 4 - MIGUEL FLAÑO Bezunartea
* 5 -20px|Espainia Carlos Javier CUÉLLAR Jiménez
* 7 - Cesar CRUCHAGA Lasa
* 14 - JOSETXO Romero Urtasun
* 17 - JAVIER FLAÑO Bezunartea
* 19 -20px|Espainia Enrique CORRALES Martín
* 27 - Natxo MONREAL Eraso

### Erdilariak 
* 6 - RAÚL García Escudero
* 10 - Patxi PUÑALMartínez
* 12 -20px|Espainia Juan Francisco JUANFRÁN Torres Belén
* 16 -20px|Espainia DAVID LÓPEZ Moreno
* 11 -20px|Espainia Valmiro López Rocha, "VALDO"
* 20 -20px|Espainia JUANLUis Gomez Lopez
* 21 -20px|Espainia HECTOR FONT
* 22 - Iñaki MUÑOZ Oroz
* 23 -20px|Frantzia Ludovic DELPORTE
* 24 -20px|Iran JAVAD NEKOUNAM
* 35 - Ion ERIZE Domínguez

### Aurrelariak 
* 9 -20px|Serbia Savo MILOSEVIC
* 15 -20px|Kamerun Pierre Achille WEBÓ Kouamo
* 18 -20px|Espainia Roberto SOLDADO
* 20 -20px|Argentina Bernardo Daniel ROMEO
* - Mikel ARRUABARRENA Aranbide

## Kanpo estekak 
* Entrenatzaileak:  Kuko Ziganda eta  Jon Andoni Goikoetxea.
Izotz Aro Txikia

eskuinera|thumb|250px|Izotz Aro Txikiaren sakonera ikerketen arabera aldatzen da.
**Izotz Aro Txikia** (IAT) izotz denboraldi bat izan zen, Erdi Aroko Beroaldia deituriko sasoi bero baten ostean gertatu zena. Ez zen benetako izotz aro bat izan, baina izen horrekin sartu zuen literatura zientifikoan François E. Matthesek, 1939an. Klimatologoak eta historialariak ez dira ados jartzen denboraldi hori noiz hasi eta noiz bukatu zen, tokian tokiko kondizioen arabera data aldakorrak baitira. Batzuen ustez XVI. mendetik eta XIX. mendera iraun zuen; beste batzuen ustez, 1300 ingurutik 1850 ingururaino. Urte hauek dira behe tenperatura nabarmenak ageri dituztenak: 1650, 1770 eta 1850. Haien artean beroaldiak gertatu ziren.

Era berean, zientzialari askok uste dute IAT fenomenoa Ipar Hemisferioan baino ez zela gertatu.

Quereda Salak, adibidez, Ebro ibaia 7 aldiz izoztu zela 1505. urtetik eta 1789. urtera dio. Gainera, 1788 eta 1789. urteetan ibaiak 15 egun pasa zituen izoztuta.

## Kanpo estekak
Khoisan

**Khoisana** hegoaldeko Afrikako etnia-multzoa da, khoi eta san herriak biltzen dituena.

## Historia 
Goi Paleolitotik, Sangoan kulturako ehiztari-biltzaileak finkatu ziren hegoaldeko Afrikan. Gaur egungo san eta khoi herrietako ezaugarri fisikoek bat egiten dute sangoan kulturetako hezurrekin. Biek itxura fisikoa eta hizkuntza-familia antzekoak dituzte. Argi dirudi khoiak sanengandik urrundu zirela aldameneko bantuen abeltzaintza (behiak eta ahuntzak) bereganatuta. Khoisan herriak, beraz, hegoaldeko Afrikako jatorrizko biztanleak izan ziren, bantuen migrazioek hegoaldera jo baino lehenagokoak eta, jakina, europarren kolonizazioaren aurretik ere.

## Kanpo estekak
L. L. Zamenhof

**Ludwik Lejzer Zamenhof** (), ezizenez ***Doktoro Esperanto*** (Bialystok, Errusiar Inperioa —gaur egun, Polonia— 1859ko abenduaren 15agreg./abenduaren 3ajul. - Varsovia, Polonia, 1917ko apirilaren 14agreg./apirilaren 1ajul.) hizkuntzalaria eta okulista izan zen. 1873an, nazioarterako hizkuntza bat asmatu zuen. Bere asmoa mundu guztiak bigarren hizkuntza gisa ikasi ahal izatea zen, horrela ama-hizkuntza desberdineko jendeak elkar uler zezan. Hasieran, adiskide artean erabili zuen, baina 1887an, *Doktoro Esperanto* ezizenarekin zabaldu eta azaldu zuen. Hortik datorkio berak asmatutako hizkuntzari «esperanto» izena. Hainbat itzulpen egin zituen hizkuntza horretara.

## Bizitza 
Białystok hirian jaio eta hezi zen, errusieraz mintzo zen judu familia batean: hirian, hainbat hizkuntza hitz egiten zirenez, kultura ezberdinetakoak elkar ulertzea zaila zen. Arazoa konpontzeko, esperantoa garatzen hasi zen, urteetan zehar luzatu zen lana.

1878an, Zamenhofek bere proiektua bukatu zuen eta *Lingwe Uniwersala* izena eman zion. Garai hartan, Zamenhof unibertsitatera joan zen okulista ikasketak egitera, eta bere aitari eman zizkion bere idatziak, gorde zitzan. Aitak ez zituen semearen ideiak ulertu, eta Ojrana-rekin (polizia Tsaristarekin) arazoak izateko beldurrez, eskuizkribua erre zuen. 1881-ean unibertsitatetik bueltatzean, Zamenhof-ek berriro ekin zion bere proiektuari. 1879an volapük hizkuntza agertu zen, beste nazioarteko hizkuntza proiektu bat, baina Zamenhofek, ikasi eta baztertu ondoren, bere asmoekin segitu zuen. Azkenean, 1887an, *Lingvo internacia. Antaŭparolo kaj plena lernolibro* ("Nazioarteko hizkuntza. Hitzaurrea eta testu liburua") argitaratzen du, hizkuntza berriaren oinarriekin, hizkuntzari izena emango zion *Doktoro Esperanto* izengoitiarekin.

Bere "nazioarteko hizkuntza" proiektua adituen kritikei ireki zien, haien ekarpenez hobetuko zuelako hitz emanda. Hurrengo urteetan hainbat liburu, itzulpen eta liburuxka argitaratu zituenez, 1889rako ia dirurik gabe geratu zen. Mugimendu esperantistaren buru izan zen, 1905 arte: urte hartan, hizkuntzaren sustapena haren lehen jarraitzaileen esku geratu zen.

1905eko Lehen Esperanto Mundu Biltzarrean (Boulogne-sur-Mer, Frantzia) Zamenhofek *Esperantoaren Oinarria* aurkeztu zuen, hizkuntzaren deskripzio ofizial gisa onartu zena eta haren oinarrizko arautegitzat jotzen dena.

## Erreferentziak
U.S. Postal Service Pro Cycling Team

**U.S. Postal Service Pro Cycling Team** Estatu Batuetako txirrindularitza taldea izan zen. UCI ProTourrean parte hartu zuen.

1996an sortu zen US Postal babeslearekin. Ospetsua egin zen Lance Amstrong, Frantziako Tourra zazpi aldiz irabazitakoa, taldean parte hartzen zuelako. 2005ean Discovery Channel telebistako katea US Postal babesle lekukoa hartu zuen.

## 2007an taldea osatzen zuten txirrindulariak 
## 2006an taldea osatzen zuten txirrindulariak 
## 2005ean taldea osatzen zuten txirrindulariak 
## Kanpo estekak 
 - Discovery Channel Pro Cycling Team
Rabobank

**Rabobank** (*Coöperatieve Centrale Raiffeisen-Boerenleenbank B.A.*) Herbehereetako banku kooperatiboa da, mundu osoan zehar bulegoak dituena, nahiz eta batez ere Herebeheretan izan gehiengoak.

Kirol munduan ezaguna da Rabobank txirrindularitza taldea babesten duelako.

## Kanpo estekak 
*  Rabobank banketxearen webgunea.
Voivodina

**Voivodina** (serbieraz eta kroazieraz: , *Vojvodina*,  ahoskatua; Panoniako rutenieraz: ;   ahoskatua; eslovakieraz eta txekieraz: ; ), ofizialki **Voivodinako Probintzia Autonomoa** ( / *Autonomna Pokrajina Vojvodina*) Serbiako bi probintzia autonomoetako bat da. Herrialdearen iparraldean dago eta Hungariako zabaldi handiaren zati bat da. Vojvodinak izaera kulturanitza du eta bertan 26 talde etniko bizi dira. Hizkuntza ofizialak sei dira.

Hiriburua eta hiririk handiena Novi Sad da. Bigarren hiria Hungariarekin mugan dagoen Subotica da.

## Banaketa administratiboa 
## Biztanleria 
Voivodinak 2.031.992 biztanle zituen 2002an, horietatik: %65,05a serbiarra, %14,28a hungariarrak, %2,79a eslovakiarrrak, %2,78a kroaziarrrak, %2,45a jugoslaviarrak, %1,75a montenegroarrak, %1,50a errumaniarrak, %1,43% ijitoak eta %7,97a beste etniakoak.

## Erreferentziak 
## Kanpo estekak
Bro Leon

**Bro Leon** Bretainiako bederatzi lurralde historikoetakoa da, ipar-mendebaldeko muturrean kokatutakoa, gaur egungo Finistere/Penn-ar-Bed izeneko departamenduan. Hiriburua Saint-Pol-de-Léon badu ere, hiri handiena Brest da.

## Etimologia 
Izenak "Leongo lurraldea" esan nahi du bretainieraz. "Apaizen eskualdea" ere esan izan zaio erlijioak izan duen indarrarengatik.

## Hiri eta herri aipagarrienak 
* Brest (142.722 biztanle)
* Morlaix (15.507 bizt.)
* Landerneau (14.902 bizt.)
* Landivisiau (8.964 bizt.)
* Saint-Pol-de-Léon (hiriburua, 6.771 bizt.)
* Plouescat (3.660 bizt.)
* Roscoff (3.515 bizt.)

### Ondasun nabarmenak 

Irudi:Saint-Pol de Léon - Les 3 tours.jpg|Saint-Pol-de-Léon.
Irudi:Brest - Le Château - PA00089847 - 011.JPG|Brest.
Irudi:Vue de Morlaix.JPG|Morlaix.
Irudi:Halles de Plouescat.jpg|Plouescat.
Irudi:Iledebatzblicknachroscoff.jpg|Roscoff.
Irudi:View along Monts d'Arrée 1.jpg|Armorika Eskualdeko Parke Naturala.
Irudi:Ouessant DSC02636.jpg|Ouessant uhartea.
Irudi:Bretonische Zwergschafe.JPG|Ouessanteko ardia.
Irudi:Kermorvan01.JPG|Kermorvan uharteko gotorlekua.
Irudi:Kergadiou menhirs.JPG|Kergadiouko zutarria.
Irudi:Kerloas aus West.jpg|Kerloasko zutarria.
Irudi:Pointe de Corsen.jpg|Corsen lurmuturra.
Irudi:PharepointeSaintMathieu.jpg|Saint-Mathieu lurmuturra.
Irudi:Ile de Batz.jpg|Île de Batz uhartea.

## Kanpo estekak
Bro Dreger

**Bro Dreger** (frantsesez *Trégor*) Bretainiako bederatzi lurralde historikoetakoa da, iparraldeko kostaldean kokatutakoa, gaur egungo Finistere/Penn-ar-Bed eta Côtes-d'Armor/Aodoù an Arvoreko departamenduen artean. Hiriburua Tréguier du baina hiri handiena Lannion da.

## Etimologia 
Izenak "Dregerko lurraldea" esan nahi du bretainieraz.

## Hiri eta herri aipagarrienak 
* Lannion (19.627 biztanle)
* Morlaix (15.507 bizt.)
* Perros-Guirec (7.312 bizt.)
* Guingamp (7.106 bizt.)
* Tréguier (hiriburua, 2.489 bizt.)

## Ondasun nabarmenak 

Irudi:France Cotes d Armor Treguier 03.jpg|Tréguier.
Irudi:Church of Lannion Église de la Trinité de Brélévenez.jpg|Lannion.
Irudi:Vue de Morlaix.JPG|Morlaix.
Irudi:Vue sur l'entrée de ville de Perros-Guirec.jpg|Perros-Guirec.
Irudi:Guingamp (22) Hôtel de Ville 08.JPG|Guingamp.
Irudi:Bretagne Cote granit rose 05.jpg|Granito arrosaren kostaldea.
Irudi:France Cotes d Armor Cote de granit rose 10.jpg|Ploumanac'h itsasargia.
Irudi:10 Tréguier La cathédrale vue du cloître et une partie de ce dernier.JPG|Tréguierreko katedrala.

## Kanpo estekak
Penteur

**Penteur** edo **Bro Sant Brieg** (frantsesez *Penthièvre et Goëlo*) Bretainiako bederatzi lurralde historikoetakoa da, iparraldeko kostaldean kokatutakoa, gaur egungo Côtes-d'Armor/Aodoù an Arvoreko departamenduan, Morbihan departamentuko zati txiki bat ere baduelarik.

## Etimologia 
Izenak "Sant Briegeko lurraldea" esan nahi du bretainieraz, "Sant Brieuceko lurraldea" frantsesez.

## Hiri eta herri aipagarrienak 
* Saint-Brieuc (hiriburua, 45.879 biztanle)
* Plérin (14.394 bizt.)
* Lamballe (12.217 bizt.)
* Paimpol (7.298 bizt.)
* Pordic (6.885 bizt.)

## Ondasun nabarmenak 

Irudi:Saint-Brieuc (22) Cathédrale 17.JPG|Saint-Brieuc hiriko katedrala.
Irudi:Plérin - Port du Légué 01.JPG|Plérin.
Irudi:Lamballe Museum.jpg|Lamballe.
Irudi:Paimpol Beauport4.JPG|Beauport abadia (Paimpol).
Irudi:200707 Fort La Latte 03.JPG|Fort-la-Latte.
Irudi:Branta bernicla bernicla (17).jpg|Saint-Brieuc badiako erreserba naturala.
Irudi:CapFrehelLightHouse.jpg|Fréhel lurmuturra.
Irudi:Port Clos à Bréhat.jpg|Île-de-Bréhat uhartea.

## Kanpo estekak
Bro Gwened

**Bro Gwened** (frantsesez *Pays Vannetais*) Bretainiako bederatzi lurralde historikoetakoa da, hegoaldeko kostaldean kokatutakoa, gaur egungo Mor-Bihaneko departamenduan.

## Etimologia 
Izenak "Gwenedeko lurraldea" esan nahi du bretainieraz, "Vanneseko lurraldea" frantsesez.

## Hiri eta herri aipagarrienak 
* Lorient (57.961 biztanle)
* Gwened / Vannes (hiriburua, 53.032 bizt.)
* Lanester (21.874 bizt.)
* Hennebont (15.765 bizt.)
* Pontivy (13.915 bizt.)
* Auray (12.946 bizt.)

## Ondasun nabarmenak 

Irudi:Bretagne les remparts de Vannes.jpg|Vannes.
Irudi:Vannes - Centre ville.jpg|Vannesko katedrala.
Irudi:Lorient.jpg|Lorient.
Irudi:Hennebont remparts dpt Morbihan DSC 0020.JPG|Hennebont hiriko harresiak.
Irudi:Pontivy julio mmxii 02.JPG|Pontivy.
Irudi:Chateau pontivy2.JPG|Pontivyko gaztelua.
Irudi:Dscn5043-auray.jpg|Auray.
Irudi:FranceBretagneRedonMairieEtTourDeLAbbaye.jpg|Redongo abadia.
Irudi:Kermario Carnac.JPG|Carnac-eko harri lerroak.
Irudi:Géant Manio 1.JPG|Manioko Erraldoia.
Irudi:JosselinCJW1.jpg|Josselin gaztelua.
Irudi:La citadelle de Port-Louis.jpg|Port-Louis.
Irudi:Quiberon - Plage (1).jpg|Quiberon penintsula.
Irudi:Sauzon-vu-de-la-route.jpg|Belle-Île uhartea.
Irudi:Côte de Pen-Men à Beg Melen 2.JPG|Groix uhartea.
Irudi:Le port de Locmariaquer - Jean-Charles GUILLO.JPG|Locmariaquer.
Irudi:FIL2009-010 KevrennAlre.jpg|Lorienteko Interzeltiar Jaialdia.

## Kanpo estekak
Bro Zol

**Bro Zol** () Bretainiako bederatzi lurralde historikoetakoa da, herrialdeko txikiena eta ipar-ekialdeko bazterrean kokatutakoa, gaur egungo Ille-et-Vilaine/Il-ha-Gwileneko departamenduan.

## Etimologia 
Izenak "Zoleko lurraldea" esan nahi du bretainieraz.

## Hiri aipagarrienak 
* Combourg (5.765 biztanle)
* Dol-de-Bretagne (hiriburua, 5.469 bizt.)
* Hirel (4.419 bizt.)

## Ondasun nabarmenak 

Irudi:Dol-de-Bretagne.jpg|Dol-de-Bretagne.
Irudi:Cathedrale st samson.JPG|Dol-de-Bretagneko katedrala.
Irudi:Dol de Bretagne (p8310026).jpg|Champ-Dolenteko zutarria.
Irudi:Combourg (35) Mairie.jpg|Combourg.
Irudi:Combourg.jpg|Combourgeko gaztelua.
Irudi:Hirel (35) Église Notre-Dame - Extérieur - 01.jpg|Hirel.

## Kanpo estekak
Bro Kernev

**Bro Gernev** edo Bro Gerne () Bretainiako bederatzi lurralde historikoetako bat da, mendebaldeko kostaldean kokatutakoa, gaur egungo Finistere/Penn-ar-Bed eta Côtes-d'Armor/Aodoù an Arvoreko departamenduen artean.

## Etimologia 
Izenak "Kerneveko lurraldea" esan nahi du bretainieraz, eta Erresuma Batuko Kornualles eskualdearen () izenkide da hainbat hizkuntzatan. *Cornwallis* edo *Corn-wealas* izenak "penintsulako jendea" esan nahi du.

## Historia 
Julio Zesar berak jadanik aipatu zuen Armorika eta Britainia hegoaldearen arteko harremanak sendoak zirela eta VI. mendean ere hala segitzen zuten. Artur erregearen kondairetan ere nabarmen azaltzen da hori, eta bere jatorria bertan kokatzen duenik ere badago.

Kemperko diozesia indartsua izan zen eta XVIII. mendean Frantziako Iraultzak desegin zuen arte iraun zuen.

## Hiri eta herri aipagarrienak 
* Kemper (hiriburua, 63.929 biztanle)
* Concarneau (20.604 bizt.)
* Douarnenez (15.066 bizt.)
* Quimperlé (11.978 bizt.)
* Pont-l'Abbé (8.432 bizt.)
* Carhaix-Plouguer (7.654 bizt.)
* Crozon (7.634 bizt.)

## Ondasun nabarmenak 

Irudi:Quimper2011.png|Kemper-Quimper.
Irudi:Quimper (29) Cathédrale 01.jpg|Kemperko Saint-Corentin katedrala.
Irudi:Bretagne Finistere Quimper 20055.jpg|Kemperko alde zaharreko etxeak.
Irudi:Musée des beaux-arts de Quimper.JPG|Quimperko Arte Ederren Museoa.
Irudi:Hemerica03.JPG|Concarneau.
Irudi:Concarneau - la ville close à marée basse.jpg|Concarneauko herri harresitua.
Irudi:Château de Kériolet (0).jpg|Kériolet jauregia.
Irudi:Douarnenez village.jpg|Douarnenez.
Irudi:Chateaulin 1.jpg|Châteaulin.
Irudi:Bretagne Finistere Locronan 09007.jpg|Locronan.
Irudi:Port de pont l'abbé2012.JPG|Pont-l'Abbé.
Irudi:Façade Trévarez.JPG|Trévarez gaztelua (Saint-Goazec).
Irudi:20100712 Tour Vauban - 4.jpg|Vauban dorrea (Camaret-sur-Mer).
Irudi:Cm alignement lagatjar 20060925.jpg|Lagatjar menhir lerroa (Camaret-sur-Mer).
Irudi:Bretagne Finistere PointeduRaz15119.jpg|Raz lurmuturra.
Irudi:Tas de Pois, Pen Hir, Finistère.jpg|Pen-Hir lurmuturra.
Irudi:Rivière de l'odet.jpg|Odet ibaia.
Irudi:DSC02249 Vuurtorens Pointe de Penmarc'h.JPG|Penmarc'heko itsasargiak, garaiena Eckmuhl itsasargia.
Irudi:La vieille with mast.jpg|La Vieille itsasargia.
Irudi:Phare Ar-Men 2.JPG|Ar-Men itsasargia.
Irudi:SSL20113.JPG|Kemperreko barraskiloa.

## Ikus gainera 
* Kornualles

## Kanpo estekak
Bro Roazhon

**Bro Roazhon** (frantsesez *Pays Rennes*) Bretainiako bederatzi lurralde historikoetakoa da, ekialdean kokatutakoa, gaur egungo Ille-et-Vilaine/Il-ha-Gwileneko departamentuan.

## Etimologia 
Izenak "Roazhoneko lurraldea" esan nahi du bretainieraz, "Renneseko lurraldea" frantsesez.

## Hiri eta herri aipagarrienak 
* Rennes (hiriburua, 211.373 biztanle)
* Fougères (20.170 bizt.)
* Vitré (17.463 bizt.)
* Bruz (16.855 bizt.)
* Cesson-Sévigné (15.784 bizt.)
* Saint-Jacques-de-la-Lande (11.783 bizt.)
* Pacé (11.044 bizt.)

## Ondasun nabarmenak 

Irudi:Rennes pl Ch-Jacquet DSCN1770.jpg|Renneseko alde zaharra.
Irudi:Rennes - Cathédrale Saint-Pierre 120908-01.jpg|Rennesko katedrala.
Irudi:Palais du parlement de Bretagne.jpg|Bretainiako parlamentua (Rennes).
Irudi:Palacio de San Jorge.JPG|Saint-Georges jauregia (Rennes).
Irudi:Rennes place de la République DSC 4521.JPG|Errepublikaren plaza (Rennes).
Irudi:Bretagne Fougeres 04022.jpg|Fougères.
Irudi:Fougères porte Notre-Dame.jpg|Fougèresko gaztelua.
Irudi:Centre historique.JPG|Vitré
Irudi:Castle-Vitre-France5.jpg|Vitréko gaztelua.
Irudi:Image-Chateau de chateaugiron.JPG|Châteaugirongo gaztelua.
Irudi:LaRocheAuxFees Dolmen 2 20070408.jpg|La Roche-aux-Fées trikuharria.

## Kanpo estekak
Groupama–FDJ

**Groupama-FDJ** (UCI kodea: **GFC**), lehenago **Française des Jeux** deitua, frantziar txirrindularitza talde profesionala da, 1997an sortutakoa, UCI WorldTeam lizentzia duena.

## 2025eko taldea 
## Kanpo estekak 
*  Webgune ofiziala
Bro Naoned

**Bro Naoned** (frantsesez *Pays Nantais*) Bretainiako bederatzi lurralde historikoetako bat da, hego-ekialdean kokatuta dagoena, gaur egungo Loira Atlantikoako departamenduan.

## Etimologia 
Izenak "Naonedeko lurraldea" esan nahi du bretainieraz, "Nanteseko lurraldea" frantsesez.

## Hiri eta herri aipagarrienak 
* Naoned/Nantes (hiriburua, 292.718 biztanle)
* Saint-Nazaire (68.513 bizt.)
* Guérande (15.858 bizt.)
* La Baule-Escoublac (15.456 bizt.)
* Pornic (14.288 bizt.)
* Châteaubriant (11.866 bizt.)

## Ondasun nabarmenak 

Irudi:Ile de Nantes.JPG|Nantes.
Irudi:ChateauDesDucsDeBretagne20090906 cropped.jpg|Bretainiako dukeen gaztelua.
Irudi:Cathédrale Saint-Pierre de Nantes - façade.jpg|Nantesko katedrala.
Irudi:Pont-Mindin.jpg|Saint-Nazaire.
Irudi:Plage de La Baule-Escoublac 01.JPG|La Baule-Escoublac.
Irudi:Panorama du Château renaissance de Châteaubriant.jpg|Châteaubrianteko gaztelua.
Irudi:Lac de Grand-Lieu.jpg|Grand-Lieuko aintzira.
Irudi:Les reflets dans l'eau des arbres qui poussent dans l'eau.jpg|Brière Natur Parkea.
Irudi:Marais salants.jpg|Guérandeko gatzagak.
Irudi:Tumulus Dissignac2.jpg|Dissignac tumulua.

## Kanpo estekak
Direct Énergie

**Direct Énergie** (UCI kodea: **DEN**) Frantziako txirrindularitza taldea da. 1984ko urtean sortu zen « Système U » izenarekin, baina desagertu zen hurrengo urtean. 1986an hasi ziren berriro Cyrille Guimard kirol zuzendariarekin. 1990ean « Castorama » babeslea sartu zen taldearen izena emateko. 1996tik 1999 arte profesionala maila utsi eta amateurs mailan parte hartzen zuten. 2000 urtean berriro profesionaletara itzuli ziren « Bonjour » izenarekin. 2003an « Brioches La Boulangère » izena hartu zuten eta 2005an « Bouygues Télécom ». « Vendée U » talde amateurra erabiltzen zuten txirrindulari berriak irteera emateko.

## Taldekideak 
### 2018 
### 2015 
### 2007an taldea osatzen zuten txirrindulariak 
### 2006an taldea osatzen zuten txirrindulariak 
### 2005ean taldea osatzen zuten txirrindulariak 
## Kanpo estekak 
 - Bouygues Télécom txirrindularitza taldea
Cofidis (txirrindularitza taldea)

**Cofidis** Frantziako txirrindularitza talde profesionala da, 1997an sortutakoa, UCI WorldTeam lizentzia duena. Cyrille Guimard izan zen lehenbiziko zuzendaria.  

## 2025eko taldea 
## Kanpo estekak 
* Webgune ofiziala
Crédit Agricole (txirrindularitza taldea)

**Crédit Agricole** frantziar txirrindularitza taldea izan zen, 2008an desagertu zena.

1970eko hamarkadan Frantzian sortu zen Peugeot-Esso-Michelin izenarekin. 1980ko hamarkadan babesleak aldatu ziren eta Peugeot-Shell-Michelin izan zen 1987 arte. Urte horretan "Z" jantzi marka sartu zen eta Z-Peugeot taldearen izena emanez. Geroago, 1990ean, "Z" bakarrik geratu zen. 1993an, berriro babeslea aldatu zen eta "Gan" aseguruak sartu zen. Azkenik, 1998tik Crédit Agricole taldearen babesle nagusia mantendu da orain arte.

## 2007ko taldea 
## 2006ko taldea 
## 2005eko taldea 
## Kanpo estekak 
 - Crédit Agricole txirrindularitza taldea
Gerolsteiner (txirrindularitza taldea)

**Gerolsteiner** 1998an sortutako txirrindularitza talde alemaniarra izan zen. 2003an Tour de Franceko lasterketan lehen aldiz parte hartu zuen. 2005ean UCI ProTourrean parte hartu zuen.

## 2007an taldea osatzen zuten txirrindulariak 
## 2006an taldea osatzen zuten txirrindulariak 
## 2005ean taldea osatzen zuten txirrindulariak 
## Kanpo estekak
Juan Mari Jauregi

**Juan Mari Jauregi Apalategi** (Legorreta, Gipuzkoa, 1951 &ndash; Tolosa, Gipuzkoa, 2000ko uztailaren 29a) politikaria izan zen, Gipuzkoako Gobernadore Zibila (1994–1996) eta PSE-EEko zinegotzi Tolosako udalean (1987–1994). ETAk tiroz erail zuen.

## Bizitza 
Legorretatik Bilbora, Deustuko Unibertsitatera, Soziologia ikasketak egitera joan zen, eta, Basauriko espetxean espetxeratuta bitan egon eta gero, ETA alde batera uztea eta PCEko militantea egitea erabaki zuen 1973. urtean. Hortik, PSEra pasatu zen 1980ko hamarkadaren bukaeran.

Tolosan zinegotzi eta Batzar Nagusietan batzarkide izan zen. Gero, 1994ko irailean, Espainiako Justizia eta Barne Ministroa Juan Alberto Belloch zelarik, Gipuzkoako Gobernu Zibilaren buruzagitza hartu zuen. Bi xede jarri zizkion bere eginbideari: alde batetik, ETAren jardun armatuarekin bukatzea; bestetik, Espainiako segurtasun-indarren jarduna Hego Euskal Herrian zuzenbide-estatuaren bidetik eramatea. Horren harrira, Lasa eta Zabala familien abokatuak propio eskatuta, Espainiako Auzitegi Nazionalera joan zen deklaratzera, Madrila, *Galindoren auzian*, eta Margarita Roblesek (orduko Justizia eta Barne ministerioaren estatu idazkaria) eta Enrique de Federicok (orduko Polizia Judizialaren komisario nagusia) Euskal Herriko gatazka konpontzeko irekitako bideari bultzada eman zion.

1996an Euskal Herria utzi eta Txilera joan zen bizitzera. Urte horretan PSOEk Espainiako hauteskunde orokorrak galdu zituen. Garai horretan, Jauregik Espainiako Barne Ministro Jaime Mayor Orejari Euskal Herritik kanpo egitekoren bat aurkitzeko eskatu zion. Halaxe, Aldeasa enpresan lan egiten hasi zen. Hasiera batean Kanarietara joan zen, baina, karguz igo zutenean, Txilera joan zen. Han Hego Amerikako Aldeasako buru izendatu zuten. Baina 2000ko uztailaren 29an, Euskal Herrira eta zehazki Tolosara egindako bidaia batean, bertako Fronton kafetegian zegoela, ETAko Buruntza komandoko bi gizon inguratu zitzaizkion, eta haietako batek bi tiro egin zizkion buruan. Handik ordu eta erdira hil zen.

Juan Mari Jauregiren alarguna Maixabel Lasa da, Eusko Jaurlaritzako Terrorismoaren Biktimei Laguntzeko zuzendari ohia.

## Erreferentziak
Castelló de la Plana

**Castelló de la Plana** (; , eta ofizialki *Castelló de la Plana/Castellón de la Plana*) Valentziar Herrialdeko udalerria da, Plana Alta eskualdean eta bere izena daraman probintzian kokatua. Eskualdeko eta probintziako hiriburua da eta Valentziar Herrialdeko laugarren hiririk populatuena da.

Kostan kokatuta dagoen hiria da, portuak eta industriak garrantzi handia hartzen dutelarik. Unibertsitatea ere badu, Jaume I.a Unibertsitatea.

## Geografia 
Honako udalerri hauek mugakide ditu:
* l'Alcora
* Almassora
* Benicàssim
* Borriol
* Onda
* Vilafamés

## Klima 
## Demografia 

Colors=
  id:a value:gray(0.9)
  id:b value:gray(0.7)
  id:c value:rgb(1,1,1)
  id:d value:rgb(0.6,0.7,1)

ImageSize = width:700 height:300
PlotArea = left:50 bottom:30 top:30 right:30
DateFormat = x.y
Period = from:0 till:200000
TimeAxis = orientation:vertical
AlignBars = justify
ScaleMajor = gridcolor:b increment:50000 start:0
ScaleMinor = gridcolor:a increment:10000 start:0
BackgroundColors = canvas:c

BarData=
  bar:1920 text:1920
  bar:1930 text:1930
  bar:1940 text:1940
  bar:1950 text:1950
  bar:1960 text:1960
  bar:1970 text:1970
  bar:1981 text:1981
  bar:1991 text:1991
  bar:2001 text:2001
  bar:2008 text:2008
  bar:2009 text:2009
  bar:2010 text:2010

PlotData=
  color:d width:20 align:left

  bar:1920 from:0 till: 34457
  bar:1930 from:0 till: 36781
  bar:1940 from:0 till: 46876
  bar:1950 from:0 till: 53331
  bar:1960 from:0 till: 62493
  bar:1970 from:0 till: 93968
  bar:1981 from:0 till: 126464
  bar:1991 from:0 till: 138489
  bar:2001 from:0 till: 147667
  bar:2008 from:0 till: 177924
  bar:2009 from:0 till: 180005
  bar:2010 from:0 till: 180690
PlotData=

  bar:1920 at: 34457 fontsize:s text: 34.457 shift:(-10,5)
  bar:1930 at: 36781 fontsize:s text: 36.781 shift:(-10,5)
  bar:1940 at: 46876 fontsize:s text: 46.876 shift:(-10,5)
  bar:1950 at: 53331 fontsize:s text: 53.331 shift:(-10,5)
  bar:1960 at: 62493 fontsize:s text: 62.493 shift:(-10,5)
  bar:1970 at: 93968 fontsize:s text: 93.968 shift:(-10,5)
  bar:1981 at: 126464 fontsize:s text: 126.464 shift:(-10,5)
  bar:1991 at: 138489 fontsize:s text: 138.489 shift:(-10,5)
  bar:2001 at: 147667 fontsize:s text: 147.667 shift:(-10,5)
  bar:2008 at: 177924 fontsize:s text: 177.924 shift:(-10,5)
  bar:2009 at: 180005 fontsize:s text: 180.005 shift:(-10,5)
  bar:2010 at: 180690 fontsize:s text: 180.690 shift:(-10,5)
  

## Kirolak 
* Futbola: Club Deportivo Castellón.
* Areto-futbola: Playas de Castellón.
* Saskibaloia: Club Amics del Bàsquet.

## Gastronomia 
* Arroza eta arraina.
* Fideua.
* Abakandoa.

## Erreferentziak 
## Kanpo estekak 
*  Castelló de la Planako udalaren webgunea.
*  Turismoa Castelló de la Planan
Bro Sant Malou

**Bro Sant Maloù** (, galoz *Paeï de Saent-Malò*) Bretainiako bederatzi lurralde historikoetako bat da, ipar-ekialdean kokatutakoa, gaur egungo Ille-eta-Vilaine/Il-ha-Gwilen, Côtes-d'Armor/Aodoù an Arvor eta Mor-Bihaneko departamenduen artean.

## Etimologia 
Izenak "Sant Malouko lurraldea" esan nahi du bretainieraz.

## Hiri eta herri aipagarrienak 
* Saint-Malo (hiriburua, 44.919 biztanle)
* Dinan (10.940 bizt.)
* Dinard (9.839 bizt.)
* Ploërmel (9.525 bizt.)
* Pleurtuit (6.399 bizt.)
* Guer (6.174 bizt.)

## Ondasun nabarmenak 

Irudi:Saintmalo.jpg|Saint-Malo.
Irudi:Flèche de la Cathédrale Saint-Vincent (Saint-Malo, 35).jpg|Saint Vincent katedrala.
Irudi:IMG 2935 StMalo.JPG|Saint-Maloko portua.
Irudi:Dinan Rance.JPG|Dinan.
Irudi:Chateau Dinan2.jpg|Dinango gaztelua.
Irudi:Dinard - Promenade du moulinet.jpg|Dinard.
Irudi:Cancale.jpg|Cancale.
Irudi:Chemain porte de secrets.jpg|Brocéliande basoa (Paimponteko basoa).

## Kanpo estekak
A Hard Day's Night

'''A Hard Day's Night''' The Beatles taldearen musika diskoa da, 1964an argitaratutakoa.

## Kanpo estekak
Kutxa entrega

**Kutxa entrega** Hondarribiko arrantzaleen Kofradiaren festa bat da. Egun honetan Kofradiako kutxa elizara eramaten da. Hasiera batean Abade Nagusiak bere agintea bukatzean, Kofradiako juntara eramaten ziren kutxa eta ondasun guztiak, urteko kontuen garbitasuna Abade berriaren eskuetan uzteko. Neska gazte bat eramaten zuen udaletxera kutxa eta ondoren Abade Nagusi berriaren etxera.

Kutxa entrega 1770 arte Madalena egunean egiten zen. Gero Santiago egunaren inguruko igandean. 1818tik aurrera ia beti *Santiago* egunean.

## Kanpo estekak